ໄຕ້ຫວັນຈັບ 800 ກວ່າຄົນ ທີ່ພົວພັນກັບ ກຸ່ມມິດສາຊີບຂ້າມຊາດ
ການປະຕິບັດງານທີ່ວ່ານີ້ ແມ່ນພົວພັນກັບ ພວກເຈົ້າໜ້າທີ່ຈີນ ໄຕ້ຫວັນ ກຳປູເຈຍ ອິນໂດເນເຊຍ ຫວຽດນາມ ສປປ ລາວ ມາເລເຊຍ ໄທ ແລະຟີລິປິນ.
ເຈົ້າໜ້າທີ່ໄຕ້ຫວັນກ່າວວ່າ ຕົນໄດ້ຈັບກຸມ 800 ກວ່າຄົນທີ່ພົວພັນກັບພວກທີ່ສົງໄສວ່າເປັນ ກຸ່ມມິດສາຊີບຫລອກເອົາເງິນທາງໂທລະສັບຂ້າມຊາດ ຫ້ອງການສືບສວນອາຊະຍາກຳຂອງໄຕ້ຫວັນກ່າວວ່າ ມີຊາວໄຕ້ຫວັນ 300 ຄົນ ແລະຊາວ ຈີນ 500 ຄົນ ໄດ້ຖືກຈັບໃນສະຖານທີ່ຫຼາຍຮ້ອຍແຫ່ງຢູ່ໃນທົ່ວເຂດເອເຊຍຕາເວັນອອກສຽງ ໃຕ້ ການປະຕິບັດງານທີ່ວ່ານີ້ແມ່ນພົວພັນກັບພວກເຈົ້າໜ້າທີ່ຈີນ ໄຕ້ຫວັນ ກຳປູເຈຍ ອິນໂດເນ- ເຊຍ ຫວຽດນາມ ສປປ ລາວ ມາເລເຊຍ ໄທ ແລະຟີລິປິນ ຫົວໜ້າພະແນກສືບສວນອາຊະຍາກຳຂອງໄຕ້ຫວັນກ່າວວ່າ ມີຕຳຫຼວດຫຼາຍກວ່າ 600 ຄົນ ມີສ່ວນພົວພັນໃນການບຸກເຂົ້າໄປກວດຄົ້ນຢູ່ໃນໄຕ້ຫວັນແຕ່ພຽງບ່ອນດຽວແລະມີຜູ້ຕ້ອງສົງ ໄສ 123 ຄົນໄດ້ຖືກຈັບຢູ່ທີ່ໄຕ້ຫວັນ ພະແນກສືບສວນຂອງໄຕ້ຫວັນກ່າວໃນເວັບໄຊທ໌ຂອງຕົນວ່າ ພວກນັກຕົ້ມເຫຼົ່ານີ້ໄດ້ຫລອກ ເອົາເງິນຫຼາຍກວ່າ 31 ລ້ານໂດລາຈາກພວກເຄາະຮ້າຍຊຶ່ງສ່ວນໃຫຍ່ແລ້ວເປັນຊາວຈີນແລະ ຊາວໄຕ້ຫວັນ ມີຜູ້ຖືກຈັບເກືອບ 600 ຄົນໃນທົ່ວເຂດເອເຊຍອັນເປັນຜົນເນື່ອງມາຈາກການສືບສວນຂອງ ຕຳຫຼວດທີ່ຄ້າຍຄືກັນນີ້ໃນເດືອນມິຖຸນາຜ່ານມາ ຈີນແລະໄຕ້ຫວັນໄດ້ລົງນາມໃນຂໍ້ຕົກລົງສະບັບນຶ່ງໃນປີ 2009 ເພື່ອຮ່ວມມືກັນໃນການປາບ ປາມອາຊະຍາກຳຂ້າມຊາດ